29. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 381771/111/101 της 8/20 Δεκ. 1952 Περί υποχρεώσεως εργολάβων δημοσίων έργων κατά την εξόφλησιν ενταλμάτων από Δημόσια Ταμεία. Έχοντες υπ’ όψιν τας διατάξεις της παραγράφου 2 του άρθρου 9 και του άρθρου 10 του Νόμ. 2097/1952 «περί ρυθμίσεως ειδικών τινων περιπτώσεων εφαρμογής του Νόμου περί εισπράξεως Δημοσίων εσόδων και άλλων τινών διατάξεων» αποφασίζομεν: Από της δημοσιεύσεως της παρούσης εις την Εφημερίδα της Κυβερνήσεως, δεν επιτρέπεται η εξόφλησις ενταλμάτων πληρωμής από τα Δημόσια Ταμεία ή υπό ως Δημοσίων υπολόγων και εν γένει παντός εντεταλμένου την εξόφλησιν των ενταλμάτων πληρωμής ή ενέργειαν πληρωμών εξ ενταλμάτων προπληρωμής άνευ προσκομίσεως υπό των δικαιούχων βεβαιώσεως των αρμοδίων Δημοσίων Ταμείων περί ενημερότητός των δια τα προς την Ε.Δ.Μ.Ε., Υ.Μ.Ε. και Υπηρεσίαν Επειγόντων Έργων Εθνικής Αμύνης χρέη των, εφ’ όσον ο δικαιούχος του εντάλματος είναι εργολάβος δημοσίων έργων. 